**زانڪۆی سەڵاحەدین/ هەولێر**

**ڪۆلێژی ئاداب**

**بەشی فەلسەفە**

**گروپە ڪەلامیەڪان**

**ڪۆڕسی دووەم**

**قۆناغی دووەم/بەشی فەلسەفە**

**مامۆستای بابەت**

**ث. ي. د. مسعود محمد علی**

**ساڵی (2021ــ 2022)**

**پرسیارەکان(1)**

**پ1/پێکدادان لەنێوان بەڵگەکان چیە؟**

**و/**بریتیە لە بەریەک کەوتنی مانای دووبەڵگە کەهەریەکیان بەئاڕاستەیەک دژ بەویتر باس لەشتەکە دەکات.

**پ2/ ئایاپێکدادان لەبەڵگەی دین هەیە ؟**

و/بەڵێ لەڕوی ڕواڵەتەوە پێکدادان لەنێوان بەڵگەکاندا هەیە بەڵام لەناوەڕۆکدا دژایەتی نیە.

**پ3/میتۆدی کۆکردنەوەیی بەڵگەکان چۆنە؟**

و/دیارترین میتۆد بریتیە لە ئەوەی کە بەیەک چاو تەماشای بەڵگەکان نەکەین واتە مانایی بەڵگەیەک نەکەین کەدژایەتی لەگەڵ بەڵگەیەکی ترهەیە بەبێ سەیرکردن و لةبةر ضاوطرتني ئەوی تر وە بەپێچەوانەشەوە.

**پ4/گرنگی کۆکردنەوەیی بەڵگەکان چیە؟**

**و/1ـ** تێگەیشتن لەهزرە چەوتەکان.

**2ـ** ڕاستکردنەوەیی هزرەکان وە گەیشتن بەخاڵی میانەڕەوی لەوبابەتەدا .

**پ5/ چۆن عەلی کوڕی ئەبوطالیب توانی خەواریجەکان دەم**

**بەست بکات؟**

**و/** بە شێوەی میتۆدی زانستی کەلام توانی ڕێ لەخەواریج بگرێت

بەم شێوەی خوارەوە:

وتی ئێوە ڕازین کە پێغەمبەر(د.خ) ناوبژیوانی ئێمەو ئێوەبێت؟ وتیان بەڵێ!

وتی ئایا پێغەمبەر( د.خ)سزای ئەوکەسانەی کە گوناهی گەورەیان هەبوە وەک( کوشتن, شەراب خواردنەوە, زیناکردن, دزی کردن) لەگەڵیاندا بەشێوەی باوەڕدار ڕەفتاری لەگەڵ کردوون یان نا؟ دیارە وەک باوەڕدار.

ئەی ئێوە بۆ کەسانێک کە تاوانێک بکات کافری دەکەن ئایا پێغەمبەر( د.خ)ڕاستە یان ئێوە؟!!! بيَطومان ثيَغةمبةر.

**پ6/غەزالی چۆن پۆلێنی گروپە کەلامیەکانی کردووە؟**

و/ دەڵێت گروپەکان شەشن:

المشبهة ـ المعطلة

الجبریة ـ القدریة

الروافض ـ النواصب

هەردوو گروپ لەم شەشە باوەڕیان دژ بەوی تریانە بۆ نمونە المشبهة: دەڵێت خوا سیفەتی هەیە و لەهی مرۆڤیش دەچێت.

المعطلة: بۆبەرپەرچدانەوەی ئەوان دەلێن خواهەرسیفاتی نیە.

بەڵام ئەهلی سونە : دەڵێن خوا سیفاتی هەیە بە پێچەوانەی المعطلة بەڵام لەهیچ شتێک ناچێت بەپێچەوانەی المشبهة.

الجبریة: دەلێن مرۆڤ وەک داروبەرد وایە هیچی بەدەست نیە لەکردارەکانیدا.

القدریة: دەڵێن مرۆڤ سەربەخۆیە لەکردارەکانیدا واتە بەدیهێنەری کردارەکانیەتی.

بەڵام ئەهلی سونە: دەلێن خوا بەدیهێنەری کردارەکانە بەپێچەوانەی القدریة وە مرۆڤ هۆکارە لەکردارەکانی بەپێچەوانەی الجبریة.

النواصب: ڕقیان لەئەهل وبەیتەو ئیدیعای خۆشەویستی هاوەڵان دەکەن.

الروافض: بەپێچەوانەوە ڕقیان لەهاوەڵانەو ئیدیعای خۆشەویستی ئەهل وبەیت دەکەن.

ئەهلی سونە: دەڵێن هەردوولامان خۆش دەوێت ڕقمان لەهیچ لایەکیان نیە .

**پرسیارەکان(2)**

**پ1/خەواریج کێن ؟**

**و**/بریتین لەگروپێک لەسەردەمی عەلی کوڕی ئەبوطاڵیب(ڕ.خ) کە لێی هەڵگەرانەوە. شەهرستانی دەڵێت عەلی لەگەڵیان جەنگا لەنەهرەوان تەنها کەمتر لەدەکەسیان ڕزگاریان بوو وەچەند موسڵمانێک شەهید بوو ئەوانەی کەڕزگاریان بوو دوانیان ڕۆشتن بۆعەممان دوانیان ڕۆشتن بۆکرمان دوانیان ڕۆشتن بۆ سەجستان دوانیان ڕۆشتن بۆ جەزیرەی عەرەبی یەکێکیان بۆ تەل مورون لەیەمەن ئەمانە کەمانەوە دەستیان کرد بەبڵاوکردنەوەیی بیری خەواریج لەوشوێنانەدا.

**پ2/گرنگترین بۆچونەکانی خەواریج کامانەن باسی بکە؟**

**و/1ـ** ئەڵێن هەر موسڵمانێک گوناهێک بکات پێی کافردەبێت چونکە بەلایانەوە کردار بەشی سەرەکی باوەڕە.

**2ـ** بەکافردانانی ئەوانەی کە پێچەوانەیانن لەموسڵمانان وە ئەوانەش کە پشتیوانیان لێناکەن.

**3ـ** بەڕەوا زانینی خوێن و ماڵی ئەهلی قیبلە کەپێچەوانەی ئەوانن.

**4ـ** پێویستە ڕاپەڕین لەدژی دەسەڵاتداری ستەمکار بکرێت بەبێ هیچ ئەگەرێکی سەرکەوتن.

**5ـ** هەرشوێن وڵاتێک حوکم بە قورئان نەکەن ئەوە ئەوشوێنە بە وڵاتی کوفر ناو دەبەن .

**پ3/ پێنج لەگروپە خەواریجەکان بژمێرە؟**

**و/ المحکمة الأولي.**

**الأزارقة:** شوێن کەوتوانی نافعی کوڕی ئەزرەقی حەنەفی.

**النجدات:** شوێن کەوتوانی نەجدەی کوڕی عامری حەنەفی.

**الصفریة:** شوێنکەوتوانی زیادی کوڕی ئەصفەر.

**الأباضیة:** شوێنکەوتوانی عبدللّٰه ی کوڕی الإباض.

**پ4/ بۆچونی تایبەتی الازارقة کامانەن؟**

**و/** ئەم گروپە زۆرترینی خەواریجن لەڕوی ژمارەو هێزەوە بۆچونەکانیان وەک عبدالقاهری بەغدادی لەکتێبی**(الفرق بین الفرق) باسي دةكا، دەڵێت بنەمای ئەزراقە چوارشتە:**

**1ـ** دەڵێن هەرکەس پێچەوانەی ئێمە بێت مشریکە **.**

**2ـ** دەڵێن هەرکەسێک کۆچ نەکات بۆلای ئێمە ئەوانیش مشریکن بالەسەر بیروباوەڕی ئێمەش بێت.

**3ـ** هەرکەسێک بچێتە ناویان تاقی دەکەنەوە بەوەی کەسێک لەدیلەکان دەدەنە دەستی دەڵێن بیکوژە ئەگەر نەیکوژێت دەڵێن تۆدووڕوی و مشریکی دەیکوژنەوە.

**4ـ** ژن ومنداڵی ئەوانەی لەگەڵ ئەوان نین خوێنیان حەڵالە مندالَةكانيشيان هەمیشەیین لەئاگردا .

**پ5/ بۆچونە تایبەتیەکانی الأباضیة چینە؟**

**و/ 1ـ** دەڵێن ئەوانەی هاوڕای ئێمە نین نەباوەڕدارن نەبێ باوەڕن نەموشریکن بەڵکو کوفرانی نیعمەتیان کردووە .

**2ـ** بەلای ئیبازیەوە دروستە هاوسەرگیری لەگەڵ ئەوکەسە بکرێت کەهاوڕای ئەوان نین وە میرات لەیەک ببەن وە بەشاهێدیان بگرن .

**3ـ** بەلای ئیبازیەوە خوێنی ئەوانەی هاوڕایان نین حەرامە بڕژێت ئەگەرچی ئەم بۆچونە ئاشکرا ناکەن .

**4ـ** بەلایانەوە ماڵ و موڵکی موسڵمانان وەک زیو ئاڵتون حەرامە ببڕێت بەڵام ئامرازی شەڕکردن ڕەوایە .

**پرسیارەکان(3)**

**پ1/ بۆچی ئەهلی سوننە کرداریان بەخودی باوەڕ دانەناوە؟**

**و/1ـ ضونكة** خوای گەورە ناوی گوناهباری بە کافر ناونەبردوە ئەگەر کردار خودی باوەڕ بوایە دەبوایە پێی کافر بیت وە بەکافر ناو ببرایە.

**2ـ** پێغمبەری ئیسلام**( د.خ)** مامەڵەی لەگەڵ تاوانباران چ تاوانی کوشتن چ دزی چ زیناکردن وەک باوەڕدار مامەڵەی لەگەڵ کردوون.

**3ـ** لەڕوی لؤجيكي شةوة ( عەقڵیەوە) جیاوازی لە نێوان یەکێک هەیە کە سەرپێچی بکات وە گاڵتەی بە کەسی بەرامبەر بێت، ئةمة جیاوازە لەو کەسەی کەسەر پێچی بکات وخۆی بە تاوانبار بزانێت.

**پ2/ بۆچی ئەهلی سونە باوەڕیان بەڕەزامەندی دڵ پێناسەکردووە؟**

**و/ لەبەرچەند هۆیەک:**

**1ـ** چونکە قورئان باوەڕی بەڕەزامەندی دڵ پێناسەکردووە بە بەڵگەی ساحیرانی فیرعەون کە باوەڕیان هێنا دوای ئەوە ڕاستەوخۆ شەهیدکران وهیچ کردەوەیەکیان نەکرد ئەگەر کردار خودی باوەڕ بوایە دەبوایە ئەمانە باوەڕدار نە بونایە بەڵام باوەڕدارن بەڵکو شەهیدیشن.

**2ـ** بە بەڵگەی هاوەڵانی ئەشکەوت کەباوەڕیان هێنا هەڵهاتن خەویان لێکەوت سێ سەدو نۆساڵ کە خەبەریان بوةوە داوایان کرد کە بمرن وة مردن و هیچ کردارێکیان ئەنجام نەدا لەگەڵ ئەمەشدا زۆر بەڕێزەوە لەقورئان ناویان براوە ئەگەر کردار خودی باوەڕ بوایە دەبوایە ئەمانە باوەڕدار نەبونایە .

**پ3/ بۆچی ئەهلی سوننە ڕەزامەندی ئەقڵ بەتەنها بەباوەڕ نازانن؟**

**و/1ـ** ئەگەردان پێدانانی ئەقڵ بەتەنها باوەڕبوایە دەبوایە فیرعەون ودارودەستەکەی باوەڕدار بونایە چونکە قورئان دەڵێت ئەوان بەعەقڵ دڵنیابوون موسا ڕاستە بەڵام بەدڵ پێی ڕازی نەبوون.

**2ـ** قورئان دەڵێت: ئةهلي كيتاب ئەوەندە دڵنیابوون لەڕووی عەقڵەوە کەپێغەمبەری ئیسلام( د.خ) ئەوکەسەیە کەلەتەورات وئینجیل باسکراوە بەئەندازەی دڵنیابوون لەڕۆڵەکانی خۆیان بەڵام قورئان بەبێ باوەڕیش ناویان دەبات چونکە لەدڵەوە پێیان ناخۆش بوو ئەگەر باوەڕ تەنها ڕەزامەندی ئەقڵ بوایە دەبوایە ئەمانە باوەڕدار بونایە .

**پ4/ فەلسەفەی ناڕونی پێناسەی باوەڕ چیە؟**

**و/** میتۆدێکی پەروەردەی تێدایە، کە دەکرێت بە دووخاڵ ئاماژەی پێ بدەین:

**1ـ لة هةنديَ بةلَطةدا** کرداری لەگەڵ باوەڕ هاوپێچ کردووە بۆئەوەی مرۆڤەکان پابەند بن بەئاینەوە چونکە ئەگەر تەنها پێناسەی باوەڕ بەڕەزامەندی دڵ بکرایە مرۆڤەکان هیچ پابەند بونێکیان بەئایینەوە نەدەبوو .

**2ـ** لەهەندێ بەڵگەدا باوەڕی کورت کردۆتەوە لە تەنها ڕەزامەندی دڵ، بۆئەوەی کەسانێک تاوانیان کرد نائومێد نەبن وا بزانن دەرچوون لە دین بەڵکو بتوانن تۆبە بکەن وئومێدیان بۆ بگەڕێنتەوە.

**پ5/بەراوردێک بکە لەدەرئەنجامەکانی پێناسەی باوەڕ لەلایەن گروپەکەلامیەکان ئەهلی سوننە؟**

**و/ 1ـ** لە پێناسەی باوەڕەوە دەرکەوت کەڕاستی باوەڕ ئەوە نیە کە مورجيئە دەڵێت هیچ تاوانێک لەدوای باوەڕبوون زیانی نیە بەڵکو زیانی هەیە بەڵام زیانەکە ناگاتە ڕادەی چونە ناو ئاگر بۆهەتاهەتایە وەک خەواریج وموعتەزیلە دەڵێن.

**2ـ** نابێ کردار بێ بەها بکرێت بە بەهانەی ئەوەی کە باوەڕ بریتیە لەڕەزامەندی دڵ ضونكة ڕزگاری هەمیشەیی مرۆڤ بەستراوە بەباوەڕ وکرداری چاکەوە ثيَكةوة.